BANKS
రెండేళ్లలో ప్రభుత్వ బ్యాంకులకు రూ.95వేల కోట్ల నిధులు
ముంబయి,జూన్‌ 9: భారత్‌లోని పెద్ద బ్యాంకులు మూలధన వనరులు పెంచుకోవాలంటే 2019 మార్చినాటికి రూ.95 వేల కోట్లు నిధులు అవసరం అవుతాయని నిపుణుల అంచనా. మొత్తం ప్రభుత్వ రంగంలోని 11 బ్యాంకులకు రూ.95వే లకోట్లు అవ సరం అవుతాయి. అయితే ప్రభుత్వం మాత్రం బ్యాంకులకు రూ.20వేల కోట్లు మూలధనవనరు లుగా అందించేందుకు ప్రణాళికలు వేస్తోంది. భారత్‌ ప్రభుత్వరంగంలోని 11 బ్యాంకులకు రుణపరపతిలో కూడా క్షీణత ఉన్నట్లు రేటింగ్స్‌ ఏజెన్సీలు అంచనావేస్తున్నాయి. మూడీస్‌ ఇన్వె స్టర్స్‌ సేవల విభాగం అంచనాలను చూస్తే ఈ బ్యాంకులు బయటి ప్రాంతం నుంచి నిధులు కూడా సమీకరించుకునే స్థాయిలో లేవని అంచ నా. భారతీయ స్టేట్‌బ్యాంకుతోపాటు బ్యాంక్‌ ఆఫ్‌ బరోడా, పంజాబ్‌ నేషనల్‌ బ్యాంకులకు రూ.70వేల నుంచి రూ.95వేల వరకూ నిధు లు అవసరం అవుతాయి.
రెండేళ్ల వ్యవధిలోనే ఈనిధులను సమూపర్చుకుని బేసెల్‌ 3 నిబం ధనలకు అనుగుణంగా పటిష్టం కావాల్సిన అవ సరం ఎంతోఉందని మూడీస్‌వెల్లడించింది. బయటి ప్రాంతం నుంచి అయితే నిధులు రావచ్చన్న అంచ నాలతో ఎస్‌బిఐ ఐపిఒకు వస్తోంది. ప్రభుత్వరంగ బ్యాంకులకు తక్కువ మూలధన మార్కెట్‌ విలు వలున్నాయి. దీనివల్ల క్యాపిల్‌ మార్కెట్లనుంచి ఈక్విటీ నిధులు కొంత కష్టం అవుతాయి. అందుకే ఈ బ్యాంకులు నిధుల సమీకరణకు విముఖంగా ఉంటాయి. గడచిన రెండేళ్లుగా కేటాయింపులు ఖర్చులు వంటివి అనుకున్నస్థాయిలోనే ఉన్నాయని అంతకుముందు ఆర్థికసంవత్సరాలతో పోలిస్తే రెండేళ్లుగా మెరుగుపడినట్లు మూడీస్‌ వెల్లడించింది.
ఇతరత్రా ఇండియన్‌ ఓవరీస్సస్‌బ్యాంకు, బ్యాంక్‌ ఆఫ్‌ఇండియా, యూనియన్‌బ్యాంక్‌ ఆఫ్‌ ఇండియా, కెనరాబ్యాంకు, సిండికేట్‌బ్యాంకు, ఐడిబిఐ బ్యాంకు, ఓరియంటల్‌ బ్యాక్‌ ఆఫ్‌ కామర్స్‌, సెంట్రల్‌ బ్యాంక్‌ ఆఫ్‌ ఇండియాలకు కూడా ఈ నిధులు అవసరం అవుతాయని మూడీస్‌ వెల్లడించింది. ప్రభుత్వరంగ బ్యాంకుల్లో పెరిగిపోయిన రానిబాకీల కార ణంగా కొంత ఆర్థికవృద్ధి మందగిస్తోంది. ఎక్ఛేంజిల్లో జాబితా అయిన బ్యాంకుల షేర్లు కొంత దిగజారుతున్నాయి.మొత్తం ఆరున్నర లక్షలకోట్ల రానిబాకీల్లో ప్రభుత్వరంగ బ్యాం కుల నిరర్ధకాస్తులే 5లక్షల కోట్లకుపైబడి ఉన్నాయి. వీటిపరిష్కారానికి బాధ్యతలు రిజర్వుబ్యాంకుకు ప్రభుత్వం అప్పగించి నప్పటికీ కార్యాచరణకు మరికొంత వ్యవధి పడుతుంది. ఈలోపు బ్యాంకులన్నీ తమ ఆస్తి అప్పులపట్టీలను 2019 మార్చినాటి కల్లా ప్రక్షాళన చేసుకోవాలన్న ఆర్‌బిఐ కట్టడి వ్యూహానికి పదునుపెట్టాలంటేముందు బ్యాం కులు లాభదాయకతను పెంచుకోవాల్సి ఉంటుంది. ఆదిశగాముందు బైటమార్కెట్లనుంచి నిధులు సమీక రించుకోవాలన్న వ్యూహంతోనేముందుకు వస్తున్నాయి.